ગુજરાતમાં ભાજપ સરકારને ગત વિધાનસભાની ચૂંટણી પહેલા હંફાવનારી યુવા ત્રિપુટી પૈકીના ઠાકોર નેતા અલ્પેશ ઠાકોર કૉંગ્રેસ થઇને ભાજપમાં ઠરીને ઠામ થઇ ગયા હતા જ્યારે હાર્દિક પટેલ કૉંગ્રેસમાં જોડાયા બાદ છેલ્લા ઘણા મહિનાઓથી રાજ્યભરમાં લોકસંપર્ક કરીને જન સમર્થન મેળવી રહ્યાં છે, પરંતુ કૉંગ્રેસમાં જૂથ બંધી અને ઠંડા રૂમમાં બેસીને પ્રચાર કરનારાં કૉંગ્રેસના સ્થાનિક નેતાઓની થાકીને હવે તેઓ આમ આદમી પાર્ટી ભણી જવાની તૈયારી કરી રહ્યાં છે જ્યારે વડગામ વિધાનસભા બેઠક પરથી કૉંગ્રેસના ટેકા સાથે અપક્ષ ઉમેદવાર તરીકે જીતેલા દલિત યુવા નેતા જિજ્ઞેશ મેવાણી પણ કૉંગ્રેસથી અંતર વધારી રહ્યાં છે, એટલું જ નહીં આમ આદમી પાર્ટીના શરૂઆતના તબક્કામાં જિજ્ઞેશ મેવાણી ગુજરાતમાંથી આપમાં કામ કરી ચૂક્યાં છે.